stanford-oval/wikipedia huggingface dataset:
Mattlidens gymnasium

Mattlidens gymnasiumin sisäänkäynti
Mattlidens gymnasium on Espoon Matinkylässä sijaitseva noin 640 opiskelijan lukio. Se on Espoon ainoa ja Suomen suurin ruotsinkielinen lukio. Opiskelijoista noin 150 opiskelee IB-linjalla. Samassa rakennuksessa sijaitsee myös ruotsinkielinen peruskoulu Mattlidens skola. Lukuvuonna 2022–2023 lukio aikoo ottaa sisään 250 uutta opiskelijaa, joista 50 IB-linjalle.
International Baccalaureate -toiminta (IB) alkoi Mattlidens gymnasiumissa keväällä 1993, ensimmäisenä Suomessa yhdessä Helsingin Suomalaisen Yhteiskoulun kanssa.
Aiheesta muualla

Mattlidens gymnasiumin kotisivut (ruotsiksi)
Avaruudessa ei ole tunteita

| Avaruudessa ei ole tunteita> I rymden finns inga känslor |
| --- | --- |

Ohjaaja:  Andreas Öhman
Käsikirjoittaja:  Jonathan Sjöberg  Andreas Öhman
Leikkaaja:  Andreas Öhman
Pääosat:  Bill Skarsgård   Martin Wallström   Cecilia Forss
Valmistustiedot
Valmistusmaa:  Ruotsi
Tuotantoyhtiö:  Naive See more
Levittäjä:  SF Studios Netflix
Ensi-ilta:  2010
Kesto:  1:22
Alkuperäiskieli:  ruotsi
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Avaruudessa ei ole tunteita (I rymden finns inga känslor) on vuonna 2010 valmistunut ruotsalainen elokuva, jonka on ohjannut Andreas Öhman. Elokuva kertoo Simonista, jolla on Aspergerin syndrooma ja joka asuu yhdessä vanhemman veljensä Samin ja tämän tyttöystävän Fridan kanssa.
Pääosissa esiintyvät Bill Skarsgård (Simon), Martin Wallström (Sam), Sofie Hamilton (Frida) ja Cecilia Forss (Jennifer).
Elokuva on Ruotsin ehdokas vuoden 2010 parhaan vieraskielisen elokuvan Oscar-palkinnon saajaksi.
Aiheesta muualla

Avaruudessa ei ole tunteita Elonet.
Avaruudessa ei ole tunteita Internet Movie Databasessa (englanniksi)
I rymden finns inga känslor Svensk Filmdatabasissa (Sfi.se) (ruotsiksi)
Avaruuden tuntua

| Avaruuden tuntua> Spaced |
| --- | --- |
Tyyli:  tilannekomedia
Kestoaika:  27 min
Luoja(t):  Gareth Edwards Nira Park
Pääosissa:  Simon Pegg Jessica Stevenson Julia Deakin Mark Heap Katy Carmichael Nick Frost Aida the Dog
Alkuperämaa:   Yhdistynyt kuningaskunta
Alkuperäiskieli:  englanti
Verkko:  Channel 4
Esitetty:  24. syyskuuta 1999 – 13. huhtikuuta 2001
Jaksoja:  14
Aiheesta muualla
IMDb 
Avaruuden tuntua (Spaced) on omalaatuinen brittiläinen tilannekomediasarja, joka kertoi Lontoossa asuvista parikymppisistä kämppäkavereista ja sisälsi kokeellisen kerronnan lisäksi runsaasti pop-kulttuuriviittauksia (liittyen erityisesti science fictioniin, kauhuelokuviin, sarjakuviin ja videopeleihin). Sarjaa käsikirjoittivat Simon Pegg ja Jessica Stevenson ja ohjaajana toimi Edgar Wright.
Sarjaa tehtiin 2 tuotantokautta, seitsemän jaksoa vuonna 1999 ja toiset seitsemän vuonna 2001.
Suomessa sarjaa on esitetty Yle TV1 -kanavalla.
Rooleissa

| 0 | 1 | 2 |
| --- | --- | --- |
|  Simon Pegg  | … |  Tim Bisley   |
|  Jessica Stevenson  | … |  Daisy Steiner   |
|  Julia Deakin  | … |  Marsha Klein   |
|  Mark Heap  | … |  Brian Topp   |
|  Nick Frost  | … |  Mike Watt   |
|  Katy Carmichael  | … |  Twist Morgan   |
|  Ada the Dog  | … |  Colin   |
Sarjassa vierailivat päähenkilöiden näyttelijöiden lisäksi pienissä rooleissa muun muassa näyttelijät John Simm, Bill Bailey, Mark Gatiss, sekä Peter Serafinowicz.
Markku Tunkkari

Markku Juhani Tunkkari (1. kesäkuuta 1935 Veteli – 17. syyskuuta 2017 Kokkola) oli suomalainen muusikko ja monitaituri, joka nimitettiin mestaripelimanniksi Kaustisen kansanmusiikkifestivaaleilla vuonna 2001. Hän toimi myös säveltäjänä ja Elämäni sävelet -sävellyskirja julkaistiin vuonna 1999. Joitakin Tunkkarin tunnettuja sävellyksiä ovat muun muassa Länneltä tuulee, Kartanon katrilli, Syksyn kukka, Tusinapolkka ja Vinttipolkka. Useimmat sävellyksistään hän sävelsi vuonna 1981 Kokkolan työväenopistolla perustetulle yhtyeelleen Talkoopelimanneille ja vuonna 1983 perustetuille Karpaloille, jonka kanssa Talkoopelimannit teki vuosia yhteistyötä. Ohjelmiston runkoa olivat kansanlaulut ja hengellinen musiikki. Säveltämisen ohella Markku Tunkkari soitti viulua ja haitaria.
Aiheesta muualla

Markku Tunkkarin sävellystuotanto Suomen äänitearkistossa (1901–1999)
Bartleyn metroasema

Bartley on Singaporen Mass Rapid Transit -metrojärjestelmän asema Serangoonin ja Toa Payohin alueiden rajalla Singaporen keskisellä suuralueella. Se avattiin 28. toukokuuta 2009. Asemaa käyttävät Circle Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC1 Dhoby Ghaut | 5:47 |  | 6:14 |  | 23:42 |  |  |
| CC7 Mountbatten | – |  | – |  | 0:19 |  |  |
| CC29 HarbourFront | 5:16 |  | 5:40 |  | 23:10 |  |  |
| CC26 Pasir Panjang | – |  | – |  | 23:41 |  |  |
| CC23 one-north | – |  | – |  | 23:57 |  |  |
| CC17 Caldecott | – |  | – |  | 0:24 |  |  |
Aiheesta muualla

Kuvia tai muita tiedostoja aiheesta Bartleyn metroasema Wikimedia Commonsissa
Bartleyn metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Serangoon | Circle Line | Seuraava asema: Tai Seng |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bartley MRT Station
Käännös suomeksi
Mario Party (pelisarja)

Mario Party -pelisarjan logo
Mario Party on Nintendon julkaisema videopelisarja, jossa pelaajien tai tietokoneen  ohjaamat pelihahmot liikkuvat pelilaudalla ja ottavat toisistaan mittaa erilaisissa minipeleissä. Pelihahmot ovat tuttuja Mario-pelisarjasta.
Ensimmäinen Mario Party -peli julkaistiin vuonna 1999 Nintendo 64:lle. Suurimman osan peleistä on kehittänyt Hudson Soft, mutta nykyään pelejä kehittää Nd Cube.
Pelit

Mario Party (Nintendo 64, 1999)
Mario Party 2 (Nintendo 64, 2000)
Mario Party 3 (Nintendo 64, 2001)
Mario Party 4 (Nintendo GameCube, 2002)
Mario Party 5 (Nintendo GameCube, 2003)
Mario Party 6 (Nintendo GameCube, 2005)
Mario Party Advance (Game Boy Advance, 2005)
Mario Party 7 (Nintendo GameCube, 2006)
Mario Party 8 (Wii, 2007)
Mario Party DS (Nintendo DS, 2007)
Mario Party 9 (Wii, 2012)
Mario Party: Island Tour (Nintendo 3DS, 2013)
Mario Party 10 (Wii U, 2015)
Mario Party: Star Rush (Nintendo 3DS, 2016)
Mario Party: The Top 100 (Nintendo 3DS, 2017)
Super Mario Party (Nintendo Switch, 2018)
Mario Party Superstars (Nintendo Switch, 2021)
Super Mario Party Jamboree (Nintendo Switch, 2024)
Pelien pelattavat hahmot

| Hahmo | Peli> 1 | Peli> 2 | Peli> 3 | Peli> 4 | Peli> 5 | Peli> 6 | Peli> A | Peli> 7 | Peli> 8 | Peli> DS | Peli> 9 | Peli> IT | Peli> 10 | Peli> SR | Peli> T | Peli> S | Peli> SS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
Mario: 
Luigi: 
Prinsessa Peach: 
Yoshi: 
Wario: 
Donkey Kong: 
Waluigi: 
Prinsessa Daisy: 
Toad: 
Boo: 
Koopa Kid: 
Toadette: 
Birdo: 
Dry Bones: 
Hammer Bro: 
Blooper: 
Koopa: 
Shy Guy: 
Kamek: 
Bowser jr.: 
Rosalina: 
Spike: 
Bowser: 
Diddy Kong: 
Goomba: 
Monty Mole: 
Pom Pom: 
A = Mario Party Advance
DS = Mario Party DS
IT = Mario Party: Island Tour
ST = Mario Party: Star Rush
T = Mario Party: The Top 100
S = Super Mario Party
SS = Mario Party Superstars
Muut Mario Party -pelit

Super Mario Fushigi no Korokoro Party
Super Mario Fushigi no Korokoro Party 2
Mario Party-e
-pelit
| --- | --- |
Konsolipelit:   Mario Party  Mario Party 2  Mario Party 3  Mario Party 4  Mario Party 5  Mario Party 6  Mario Party 7  Mario Party 8  Mario Party 9  Mario Party 10  Super Mario Party  Mario Party Superstars 
Käsikonsolipelit:   Mario Party Advance  Mario Party DS  Mario Party: Island Tour  Mario Party: Star Rush  Mario Party: The Top 100
Merc (MUD)

Merc on DikuMUDista kehitetty MUD-pelityyppi ja -ohjelmisto. Se ja siitä edelleen johdetut uudemmat MUD-tyypit muodostavat todennäköisesti suosituimman Diku-haaran. Alkuperäiseen Dikuun verrattuna Mercin pelimaailmaa on laajennettu, ja palvelinohjelman lähdekoodia on paranneltu ja selkeytetty, muutettu helpommin muokattavaksi. Dikun toiminnallisuutta on myös muokattu: joitakin uusia ominaisuuksia lisätty ja joitakin taas karsittu.
Mercin kehitti MERC Industriesinakin tunnettu yhdysvaltalainen kolmikko Michael Chastain ("Furey", työskennellyt myöhemmin muun muassa GCC-kääntäjän parissa), Michael Quan ("Kahn") ja Mitchell Tse ("Hatchet") Kalifornian yliopiston Berkeleyn kampuksella. Versio 1 julkaistiin joulukuussa 1992 ja versio 2 seuraavan vuoden heinäkuussa. Viimeisin versio, 2.2, ilmestyi marraskuussa 1993.
Merc-johdannaisia

EnvyMUD
GodWars
ROM
SMAUG
Aiheesta muualla

Ftp.game.org: Merc-ohjelmakoodia ja  muuta materiaalia (Arkistoitu – Internet Archive) (englanniksi)
Max Immelmann

Max Immelmann
Max Immelmann (21. syyskuuta 1890 Dresden, Saksa – 18. heinäkuuta 1916 Sallaumines, Ranska) oli saksalainen hävittäjälentäjä ensimmäisessä maailmansodassa. Hän lensi Fokker Eindekker -koneella. Hänen mukaansa on nimetty taitolentoliike Immelmann-käännös.
Max Immelmann syntyi Dresdenissä vuonna 1890 tehtaanomistaja Frans Immelmannin perheeseen. Hän vietti nuoruutensa Loschwitzissä lähellä Dresdeniä ja eri parantoloissa sairaan isänsä kanssa. Frans Immelmann kuoli vuonna 1897.
Max Immelmann kuoli ilmataistelussa englantilaisia koneita vastaan; joko vihollisen tulitus tai Immelmannin rikkoutunut konekiväärisynkronilaitteisto tuhosi hänen propellinsa ja hän syöksyi maahan kahden kilometrin korkeudesta.
Immelmann haudattiin valtiollisin menoin Dresdeniin, mutta ruumis tuhkattiin myöhemmin.
Aiheesta muualla

Wikimedia Commonsissa on kuvia tai muita tiedostoja aiheesta .
Elämäkerta acepilots.com (englanniksi)
Max Immelmann www.theaerodrome.com (englanniksi)
Elämäkerta Institut für Sächsische Geschichte (saksaksi)
Martti Paavola

Martti Paavola -nimisiä henkilöitä ovat ainakin:
Martti Paavola (1898–1990), säveltäjä ja pianopedagogi
Martti Paavola (1898–1992), sähkötekniikan professori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Martti Paavola”, voi hakea sivunnimihaulla, laajalla sivunnimihaulla tai tekstihaulla.
Matija Miličić

| Matija Miličić> Henkilötiedot |
| --- | --- |
Syntynyt: 13. helmikuuta 1996 (ikä 28) Zagreb, Kroatia
Kansalaisuus:   Kroatia
Jääkiekkoilija
Pelipaikka:  vasen laitahyökkääjä
Maila:  vasen
Pituus:  186 cm
Paino:  86 kg
Seura
Seura:  Medveščak Zagreb
Sarja:  KHL
Pelinumero:  55
Pelaajaura
Pääsarjaura:  2012–
Aik. seurat:  KHL Zagreb (Kroatia)
Matija Miličić (s. 13. helmikuuta 1996 Zagreb, Kroatia) on kroatialainen jääkiekkoilija, joka pelasi kaudella 2016–2017 KHL-joukkue Medveščak Zagrebissa. Hän on pelipaikaltaan vasen laitahyökkääjä.
Ura > Seuraura

Miličić debytoi miesten peleissä 16-vuotiaana KHL Zagrebin joukkueessa Kroatian pääsarjassa kaudella 2012–2013. Hän vietti joukkueessa kolme kautta, joista suurin osa kului kuitenkin Medveščak Zagrebin juniorijoukkueissa Itävallassa. Kaudella 2013–2014 Miličić voitti koko Itävallan B-junioriliigan maalipörssin ja sijoittui pistepörssissä toiseksi HD mladi Jesenicen Matic Jekličin jälkeen tehoilla 32+30=62.
Kaudeksi 2015–2016 Miličić teki vuoden mittaisen sopimuksen Medveščak Zagrebin KHL-joukkueen kanssa. Hän teki KHL-debyyttinsä runkosarjan viimeisellä kierroksella 18. helmikuuta 2016 vieraissa HK Sotšia vastaan. Miličić sai ottelussa jääaikaa 3.17 minuuttia. Hän voitti Medveščakin kakkosjoukkueessa kauden päätteeksi Kroatian-mestaruuden. Heinäkuussa 2016 Miličić teki seuran KHL-joukkueen kanssa vuoden mittaisen jatkosopimuksen. Kaudella 2016–2017 hän pelasi liigassa kymmenen runkosarjaottelua tehden kaksi syöttöpistettä. Miličić pelasi suurimman osan kaudestaan Medveščakin A-nuorissa, joiden paras pistemies ja syöttäjä hän oli tehoilla 14+17=31.
Ura > Maajoukkueura

Miličić edusti Kroatiaa IB-divisioonan MM-kilpailuissa vuosina 2015, 2016 ja 2017 sekä Pyeonchangin olympiakisojen 2018 karsinnoissa.
Miličić pelasi myös alle 20-vuotiaiden IB-divisioonan MM-kilpailuissa vuonna 2013. Kroatia putosi IIA-divisioonaan vuoden 2014 turnaukseen. Vuoden 2015 turnaukseen joukkue putosi edelleen IIB-divisioonaan, josta Kroatia voitti kultaa. Miličić pelasi myös alle 18-vuotiaiden IIA-divisioonan MM-kilpailuissa vuosina 2012, 2013 ja 2014, joista vuoden 2013 turnaus päättyi hopeaan ja vuoden 2014 turnaus pronssiin. Vuoden 2014 turnauksessa hän oli Kroatian paras maalintekijä ja jakoi joukkueen sisäisen pistepörssin voiton Renato Platužićin kanssa tehoilla 4+2=6.
Muuta

Miličić osallistui Innsbruckin nuorten olympiakisoissa 2012 jääkiekon yksilötaitokilpailuihin. Kroatia ei kuitenkaan osallistunut varsinaiseen poikien turnaukseen.
Avoveteen

| Avoveteen |
| --- | --- |
Kirjailija:  Urho Karhumäki
Kieli:  suomi
Kustantaja:  WSOY
Julkaistu:  1936
Sivumäärä:  395
Löydä lisää kirjojaKirjallisuuden teemasivulta
Avoveteen on Urho Karhumäen romaani vuodelta 1936. Teos palkittiin kultamitalilla Berliinin olympialaisten taidekilpailussa. Teoksen pohjalta on Orvo Saarikivi ohjannut vuoden 1940 olympialaisia ennakoivan elokuvan Avoveteen (1939). Talvisodan syttymisen vuoksi kisat lykättiin myöhemmäksi, ja ne pidettiin sitten vuonna 1952.
Teos on käännetty ainakin ruotsiksi, saksaksi ja hollanniksi, ja se on ilmestynyt tekijän lyhentämänä yhteispainoksessa Yrjö juoksija romaanin Testamentti kanssa.
Tietokirjailija Lasse Erola on kirjassaan Unohdettuja olympiavoittajia esittänyt näkemyksen, jonka mukaan Adolf Hitler järjesti teokselle olympiavoiton Suomen osallistuttua boikottihankkeista huolimatta Berliinin kulttuuriolympialaisiin ja natsien pitämästä kirjan maahenki-ideologiasta johtuen.
Machinae Supremacy

| Machinae Supremacy |
| --- | --- |

 Machinae Supremacy
Tiedot
Toiminnassa:  2000–
Tyylilaji:  alternative metal, power metal, industrial metal, chiptune ”SID-metalli”
Kotipaikka:   Luulaja, Ruotsi
Laulukieli:  englanti
Jäsenet:  Andreas Gerdin, basso   Jonas Rörling, kitara   Robert Stjärnström, laulu   Niklas Karvonen, rummut   Tomi Luoma, kitara  
Levy-yhtiö:  Music by Design Records, 2004–2005   Spinefarm Records, 2006–  
Aiheesta muualla
Kotisivut
Machinae Supremacy on vuonna 2000 perustettu luulajalainen yhtye, jonka musiikkityyli on melodisen metallimusiikin ja videopelimusiikin yhdistelmä. Tyyliä on kuvailtu myös ”SID-metalliksi”, sillä yhtye käyttää SidStation-syntetisaattoria, jossa on Commodore 64:n kuuluisa SID-äänipiiri.
Historia

Ennen virallista levytyssopimusta Machinae Supremacy julkaisi kappaleitaan verkkosivustollaan vapaasti ladattavina, ja saavutti suurta suosiota etenkin peliyhteisössä. Yhtyeen esikoisalbumi Deus Ex Machinae julkaistiin 1. toukokuuta 2004 englantilaisen Music by Design Recordsin kautta. Samana vuonna julkaistiin yhtyeen tekemä 28 kappaletta sisältänyt soundtrack Jets’n’Guns-peliin. Yhtyeen kappaleita oli mukana myös In the Groove -pelissä ja sen jatko-osassa.
Machinae Supremacyn toinen albumi, Redeemer oli alun perin tarkoitus julkaista elo–syyskuussa 2005, mutta julkaisu viivästyi, sillä Music by Design joutui lopettamaan toimintansa. Useat levy-yhtiöt kiinnostuivat albumista, mutta tarjotut sopimukset eivät tyydyttäneet yhtyettä, joten se päätyi julkaisemaan albumin omakustanteena (niin sanottu Underground Edition) oman verkkokauppansa kautta 18. maaliskuuta 2006. Toukokuussa 2006 suomalainen Spinefarm Records otti yhteyttä Machinae Supremacyyn, ja yhtiön edustajien nähtyä yhtyeen live-esiintymisen Tukholmassa osapuolet tekivät neljä albumia kattavan levytyssopimuksen. Spinefarm julkaisi Redeemerin 8. marraskuuta 2006.
Heinäkuussa 2007 Machinae Supremacy esiintyi Tukholmassa Kungliga Filharmonikerna -orkesterin kanssa Play!-videopelisinfoniassa. Esiintyminen oli menestys, ja yhtye pyydettiin vierailemaan saman vuoden lokakuussa Oslossa järjestettyyn konserttiin, jossa se esiintyi Kringkastingsorkestretin kanssa.
Machinae Supremacyn kolmas studioalbumi Overworld ilmestyi 12. helmikuuta 2008.
Elokuun 2. päivänä vuonna 2009 Machinae Supremacyn jäsenet ilmoittivat kotisivuillaan rumpali Tomas "Tom" Nilsénin jättävän bändin henkilökohtaisiin syihin vedoten. Lopulta samana vuonna, 27. lokakuuta, yhtyeen sivulla julkaistiin tieto uudesta rumpalista, Niklas Karvosesta.
Yhtye julkaisi uuden levynsä A View from the End of the World 3. marraskuuta 2010. Suomen virallisella listalla se oli sijalla 12 viikolla 45.
Basisti Johan Hedlundin lähdöstä yhtye kertoi kotisivuillaan heinäkuussa 2011.
Machinae Supremacy on esiintynyt Suomessa useita kertoja, viimeksi 25. lokakuuta 2023 Oulun 45 Specialissa.[lähde? ]
Jäsenet

Andreas ”Gordon” Gerdin – basso (2011–), rytmikitara (2006–2011), kosketinsoittimet (2000–2006)
Jonas ”Gibli” Rörling – soolokitara (2000–)
Niklas Karvonen – rummut (2009–)
Robert ”Gaz” Stjärnström – laulu (2000–), rytmikitara (2000–2006)
Tomi Luoma – rytmikitara (2013–)
Jäsenet > Entiset jäsenet

Johan ”Dezo” Hedlund – basso (2007–2011)
Tomas ”Tom” Nilsén – rummut (2002–2009)
Kahl Hellmer – basso (2000–2005)
Johan ”Poe” Palovaara – basso (2005–2007)
”Tobbe” – rummut (2000–2002)
Diskografia

Deus Ex Machinae (2004)
Jets'n'Guns (2004)
Redeemer (2006)
Overworld (2008)
A View from the End of the World (2010)
Rise of a Digital Nation (2012)
Phantom Shadow (2014)
Into the Night World (2016)
Jets'n'Guns 2 Soundtrack (2020)
Aiheesta muualla

Wikimedia Commonsissa on kuvia tai muita tiedostoja aiheesta .
Machinae Supremacyn virallinen sivusto (englanniksi)
Machinae Supremacyn esittely Spinefarm Recordsin sivustolla (Arkistoitu – Internet Archive) (englanniksi)
Machinae Supremacy Myspacessa (englanniksi)
Machinae Supremacy Last.fm:ssä (englanniksi)
Bilino Polje

| Bilino Polje Stadion |
| --- | --- |
 Bilino Polje vuonna 2017.
Rakennuksen tiedot
Sijainti:  Zenica, Bosnia ja Hertsegovina
Koordinaatit:  44°12′21″N, 17°54′25″E
Avattu:  1972
Remontoitu:  2012
Omistaja:   Zenican kaupunki
Kenttä:  Hybridinurmi
Käyttäjät
 NK Čelik Zenica (1972-) Bosnia ja Hertsegovinan jalkapallomaajoukkue (1995-) 
Katsojakapasiteetti
 15 292 
Kentän mitat
 105 x 68  metriä 
Lisää rakennusartikkeleitaArkkitehtuurin teemasivulla
Bilino Polje on Zenicassa, Bosnia ja Hertsegovinassa sijaitseva urheilustadion, jota käytetään pääasiassa jalkapalloon.
Stadion toimii Bosnia ja Hertsegovinan jalkapallomaajoukkueen pääasiallisena kotikenttänä. Se on myös maan pääsarjassa pelaavan NK Čelikin kotistadion.
Historia

Zenicalaisen NK Čelikin menestys Jugoslavian ykkösliigassa johti siihen, että seuralle päätettiin rakentaa uusi stadion. Bilino Polje Stadion rakennettiin ja avattiin vuonna 1972. Rakennusprojekti kesti 6-8 kuukautta ja stadion valmistui ennen vuoden 1972 Mitropa Cupin loppuottelua, jossa NK Čelik voitti ACF Fiorentinan. Ottelun katsojamäärä, 33 000 katsojaa, on stadionin katsojaennätys.
Stadionilla pelattiin Bosnian ja Hertsgovinan jalkapallomaajoukkueen ensimmäinen ottelu vuonna 1996. Ystävyysottelu Albaniaa vastaan päättyi Albanian 2-0 voittoon.
Birka Marin

Birka Marin oli Maarianhaminassa Ahvenanmaalla toiminut veneveistämö. Sen tuotoksia ovat muun muassa Rock 20, Rock 24 ja Nordisk Familjebåt. Birka Marin teki monien muiden lasikuidusta ja muovista veneitä valmistaneiden veneveistämöiden tavoin konkurssin 1970-luvun öljykriisien jälkimainingeissa vuonna 1981.
Maximilian Arnold

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Maximilian Arnold
Syntymäaika: 27. toukokuuta 1994 (ikä 30)
Syntymäpaikka: Riesa, Saksa
Pelipaikka: hyökkäävä keskikenttä
Pituus: 183 cm 
Seura
Seura: VfL Wolfsburg
Pelinumero: 27
Junioriseurat
2000–2003: BSV Strehla
2003–2006: SC Riesa
2006–2009: Dynamo Dresden
2009–2013: VfL Wolfsburg
Seurat
| Vuodet | Seura | O | (M) |
| 2011– | VfL Wolfsburg | 221 | (27) |
Maajoukkue
| 2009–2010 | Saksa U16 | 2 | (0) |
| 2010–2011 | Saksa U17 | 11 | (1) |
| 2011–2012 | Saksa U18 | 8 | (2) |
| 2012 | Saksa U19 | 2 | (0) |
| 2013 | Saksa U20 | 6 | (1) |
| 2013–2017 | Saksa U21 | 23 | (5) |
| 2014– | Saksa | 1 | (0) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2020.  Maajoukkueuran tilastot päivitetty 15. heinäkuuta 2020.
Maximilian Arnold (s. 27. toukokuuta 1994 Riesa) on saksalainen jalkapalloilija. Hän on vuodesta 2011 lähtien pelannut Bundesliigan VfL Wolfsburgissa. Arnold pelaa tavallisesti ns. "kymppipaikalla" eli hyökkäävänä keskikenttäpelaajana.
Arnoldista tuli Wolfsburgin seurahistorian nuorin edustusjoukkueessa debytoinut hänen tullessa vaihdosta kentälle marraskuussa 2011 ottelussa FC Augsburgia vastaan. Kesäkuussa 2013 Arnold solmi seuran kanssa nelivuotisen jatkosopimuksen.
Arnold on pelannut Saksan eri ikäkausimaajoukkueissa yhteensä viitisenkymmentä maaottelua. Hän oli Saksan alle 21-vuotiaiden maajoukkueen kapteeni joukkueen voittaessa ikäluokan Euroopan-mestaruuden 2017. Ainoan A-maaottelunsa hän on pelannut toukokuussa 2014 ystävyysottelussa Puolaa vastaan.
Merimaruna

| Merimaruna |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Marunat Artemisia
Laji::  maritima
Kaksiosainen nimi
 Artemisia maritima  L. 
Synonyymit
 Seriphidium maritimum (L.) Poljakov 
Katso myös
   Merimaruna Wikispeciesissä   Merimaruna Commonsissa 
Infobox OKNimi-testi OK: 
Merimaruna (Artemisia maritima) on marunoihin kuuluva merenrantojen kasvilaji. Kooltaan laji on noin 20–50 senttimetriä ja sen varsi on pysty. Useimmiten merimarunan pienet, syksyllä aukeavat mykeröt sijaitsevat latvan toisella laidalla. Niissä kussakin on vain muutamia kukkia, joiden teriö on punakeltainen ja muodoltaan torvimainen. Merimarunan lehdet ovat pariosaiset ja niiden kapeat liuskat ovat hopeanharmaan karvan peittämiä. Suomessa lajia on tavattu ainoastaan Oulussa. Tämäkin havainto on tehty ennen 1900-lukua.
Merimarunan alalajit ovat niittymerimaruna (subsp. maritima) ja alvarimerimaruna (subsp. humifusa).
Aiheesta muualla

Suomen Lajitietokeskus: Merimaruna (Artemisia maritima)
Finto: Kassu – Kasvien suomenkieliset nimet: Artemisia maritima
ITIS: Artemisia maritima (englanniksi)
United States Department of Agriculture (USDA): Artemisia maritima (englanniksi)
Dr. Duke's Phytochemical and Ethnobotanical Databases: Artemisia maritima (Arkistoitu – Internet Archive) (englanniksi)
Ağdam

| Ağdam |
| --- | --- |
 Hävitettyä kaupunkia vuonna 2009 otetussa valokuvassa.
 Ağdam
 Koordinaatit: 39°59′35″N, 46°55′50″E 
Valtio:   Azerbaidžan
Piiri:  Ağdam
Kaupungiksi:  1828
Väkiluku (2010):  360
Infobox OKVirheellinen NIMI-arvo: 
Ağdam (ven. Агда́м, Agdam) on kaupunki Azerbaidžanissa. Se sijaitsee Karabahvuorten juurella 362 kilometriä Bakusta länteen. Kaupunki on virallisesti Ağdamin piirin keskus. Vuodesta 1993 lähtien se oli armenialaisten miehittämä.